Kotiriie
Kotiriie on labase sidusega jäme riie, mis on kootud lina-, kanepi- või džuudikiududest. Kotiriiet kasutatakse näiteks kottide, paksude riiete, jämefiltrite tegemisel. Eesti talurahvas kudus kotikangast lõngast, mida kedrati ropsitakkudest. Ropsitakud saadi murtud linavarsi linaluude eemaldamiseks ropsimõõgaga ropsides. Sellega eraldati peenematest linadest lühemad ja jämedamad ropsitakud.